Diari Oficial de la Generalitat Valenciana


Sumari del DOGV 8236, del 16-02-2018 (2018/1095)

Acord de 20 de novembre de 2017, del Ple de l'Ajuntament, pel qual es resol la condició d'agent urbanitzador en relació amb el Programa d'actuació integrada de les illes 01 i 02 del polígon industrial Casablanca, de la unitat d'execució 01 del sector SU-I del planejament general d'aquesta localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8236

Data del DOGV
:   16-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1095


Data del document
:   30-01-2018

Organisme emissor
:   Ajuntament de Moncofa

Tipus de document
:   Anunci

Descriptors 

:   * Moncofa
    * pla d'urbanisme
    * administració local

Acord de 20 de novembre de 2017, del Ple de l'Ajuntament, pel qual es resol la condició d'agent urbanitzador en relació amb el Programa d'actuació integrada de les illes 01 i 02 del polígon industrial Casablanca, de la unitat d'execució 01 del sector SU-I del planejament general d'aquesta localitat.  
 [2018/1095]  
Que el Ple de l'Ajuntament de Moncofa, de data 20 de novembre de 2017, ha adoptat l'acord següent:  
  
Primer. Desestimar la sol·licitud/al·legació efectuada per Carlos Arnal Coll, en qualitat d'administrador concursal de la mercantil Urbanizadora Cuatre Carreres, SL, en virtut de l'escrit amb número de registre d'entrada E-RE 100, de data 27 d'abril.  
  
Segon. Declarar resolt el programa d'actuació integrada denominat Illes 01 i 02 del polígon industrial Casablanca, de la unitat d'execució 01 del sector SU-I, adjudicat a la mercantil Urbanizadora Cuatre Carreres, SL, i resoldre'n la condició d'agent urbanitzador per la coetània concurrència de les següents causes de resolució:  
  
- Demora en el compliment dels terminis.  
- L'incompliment de les restants obligacions essencials.  
- Aquelles que s'establisquen expressament en el contracte.  
  
Tercer. Confiscar la garantia prestada per la mercantil Urbanizadora Cuatre Carreres, SL, que consisteix en aval bancari de data 24 de gener de 2005 atorgat per Caja de Ahorros de Castilla-La Mancha que ascendeix a la quantitat de 102.616,76 ?.  
  
Quart. Comunicar als que apareguen com a interessats en el present procediment la recepció del dictamen del Consell Jurídic Consultiu de la Comunitat Valenciana de data 15 de novembre de 2017.  
  
Cinqué. Incloure les illes 01 i 02 del polígon industrial Casablanca, de la unitat d'execució 01 del sector SU-I, objecte del present programa, en el règim propi d'actuació integrada, i es declara la subjecció de l'àmbit de l'actuació al règim de sòl urbà inclòs en unitat d'execució, sense programació.  
  
Sisé. Notificar la corresponent resolució a tots els que apareguen com a interessats en el procediment, així com al Jutjat Mercantil número 3 de València, a la conselleria competent en matèria d'Urbanisme (Registre de programes d'actuació integrada) amb caràcter previ a la corresponent publicació; advertir-los dels recursos que pertoquen, l'òrgan davant del qual han de presentar-los i el termini per a interposar-los.  
  
  
Moncofa, 30 de gener de 2018.- L'alcalde: Wenceslao Alós Valls.